C 498/46
LT
Europos Sąjungos oficialusis leidinys
2022 12 30
12. pabrėžia sanglaudos politikos veiksmingumą kovojant su COVID-19 pandemijos krize, visų pirma dėl lankstumo priemonių, nustatytų nuo 2020 m. balandžio mėn. (du priemonių rinkiniai pagal Atsako į koronaviruso grėsmę investicijų iniciatyvą, (CRII));
13. vis dėlto mano, kad labai svarbu išlaikyti sanglaudos politikos dėmesį teritorinei, ekonominei ir socialinei sanglaudai Europoje stiprinti;
Koncepcijos „nekenkti sanglaudai“ apibrėžtis 14. mano, kad galimybių atveria sanglaudos ataskaitoje pateikta nauja koncepcija, kuria visapusišką požiūrį į sanglaudos politiką siekiama įtraukti į bet kurią teritorinį poveikį turinčią Europos viešąją politiką;
15. pabrėžia, kad šia koncepcija visapusiškai remiama Europos regionų komiteto iniciatyva atskleisti ekonominės, socialinės ir teritorinės sanglaudos, kaip pagrindinės Europos Sąjungos vertybės, vaidmenį;
16. mano, kad ši koncepcija galėtų padėti bet kurioje Europos politikoje atsižvelgti į skirtingų Europos Sąjungos regionų realijų įvairovę, padidinti jos veiksmingumą ir pagerinti Europos Sąjungos veiksmų matomumą tarp piliečių;
17. vis dėlto prieštarauja itin siauram šios sąvokos aiškinimui, pagal kurį šis principas taikomas tik veiksmų programoms, o ne partnerystės susitarimams; primygtinai reikalauja Europos Komisijos, kad šis principas „nepakenkti sanglaudai“ būtų taikomas visoms Europos politikos sritims, siekiant sumažinti tam tikrų Europos politikos sričių ar programų sanglaudai nepalankų poveikį;
18. ypač pritaria sanglaudos ataskaitoje nurodytai būtinybei Ekonomikos gaivinimo ir atsparumo didinimo priemone (EGADP) remti sanglaudą Europoje;
19. ragina valstybes nares ir Europos Komisiją EGADP ir galbūt ją pakeisiančią priemonę tiesiogiai integruoti į sanglaudos politikos metodą, grindžiamą daugiapakopiu valdymu ir partneryste;
20. be to, pabrėžia, kad reikia geriau suderinti sanglaudos politiką ir programą „Europos horizontas“ ir padidinti jų sinergiją, kad būtų stiprinamos inovacijos visuose Europos regionuose, siekiant plėtoti regionų mokslinių tyrimų ir inovacijų pajėgumus, kurie leistų ES konkuruoti pasaulio mastu investuojant į regionų kompetenciją ir galėtų padėti spręsti vidutinių pajamų regionų vystymosi spąstų klausimą;
21. šiuo atžvilgiu primena, kad šie regionai, patekę į vidutinių pajamų regionų vystymosi spąstus, yra suinteresuoti gauti konkrečią paramą dėl to, kad jie priklauso tarpinių regionų kategorijai arba jiems sudarant palankesnes sąlygas naudotis teritorinio bendradarbiavimo priemonėmis inovacijų srityje;
22. ragina konsoliduoti pažangiosios specializacijos strategijomis grindžiamą požiūrį, kad būtų sustiprintas konkurencingumas ir vietos strategijų pagrindu kuriama inovacijų ekosistema bei sustiprintas teritorinis bendradarbia­ vimas;
23. ragina Europos Komisiją apibrėžti koncepciją „nekenkti sanglaudai“ ir paversti ją tikru Europos politikos poveikio sanglaudai Europoje vertinimo mechanizmu; siūlo į šį mechanizmą įtraukti komunikate dėl ilgalaikės ES kaimo vietovių vizijos numatytą poveikio kaimui vertinimą, kad būtų atsižvelgta į šių vietovių ypatumus; prašo Europos Komisijos parengti konkrečias gaires dėl konkretaus šios koncepcijos įgyvendinimo, be kita ko, pasitelkiant teisėkūros procedūra priimamą aktą prieš tai pasikonsultavus su Europos regionų komitetu;
Sanglaudos politika – ilgalaikės Europos strategijos pagrindas 24. pažymi, kad, nors sanglaudos politika yra Europos žaliojo kurso ir Europos socialinių teisių ramsčio įgyvendinimo pagrindas, ji nėra ilgalaikės Europos strategijos dalis, priešingai nei 2014–2020 m. sanglaudos politika, kuri tiesiogiai atitiko strategijos „Europa 2020“ tikslus;